# הנזירה המזמרת

הנזירה המזמרת
The Singing Nun| כרזת הסרט |
| כרזת הסרט |
|
בימוי |
הנרי קוסטר |
|
הופק בידי |
ג'ון בק |
|
תסריט |
רוברט אנדרסון |
|
עריכה |
ריטה רולנד |
|
שחקנים ראשיים |
דבי ריינולדס גריר גרסון אגנס מורהד ריקרדו מונטלבן |
|
מוזיקה |
הארי סוקמן שירים של ג'אנין דקרס |
|
צילום |
מילטון קרסנר |
|
מדינה | ארצות הברית ארצות הברית |
|
חברת הפקה |
מטרו גולדווין מאייר  |
|
חברה מפיצה |
מטרו גולדווין מאייר |
|
שיטת הפצה |
וידאו על פי דרישה  |
|
הקרנת בכורה |
4 באפריל 1966 |
|
משך הקרנה |
97 דקות |
|
שפת הסרט |
אנגלית |
|
סוגה |
סרט ביוגרפי, דרמה קומית, סרט דרמה  |
|
מקום התרחשות |
בלגיה  |
|
הכנסות |
3,800,000 דולר |
| **דף הסרט ב־IMDb** |
|   |

**הנזירה המזמרת** (באנגלית: **The Singing Nun**) הוא סרט מוזיקלי אמריקאי משנת 1966 בבימויו של הנרי קוסטר (סרטו האחרון), עם דבי ריינולדס, גריר גרסון וריקרדו מונטלבן בתפקידים הראשיים.

התסריט מבוסס באופן רופף על סיפורה של הנזירה הבלגית ז'אנין דקרס שכונתה בצרפתית "אחות חיוך" ובאנגלית "הנזירה המזמרת". שהתפרסמה בעולם בשיריה ובעיקר בשיר "דומיניק". שלא כמו בסרט, היא סיימה את חייה בהתאבדות.

דקרס התייחסה די בזלזול אל הסרט וטענה שכמעט כולו בדייה.

ב-2009 הופק בצרפת הסרט "אחות חיוך" ("Sœur Sourire") שנאמן יותר לסיפור חייה של דקרס.

הארי סוקמן היה מועמד לפרס אוסקר לפסקול המקורי הטוב ביותר.

## תקציר העלילה

הנזירה אן (דבי ריינולדס) משלימה את תקופת הכשרתה במנזר דומיניקני בבלגיה ורוכבת על גבי הקטנוע שלה כדי להצטרף למנזר השומרוני הטוב בגנט. על הקטנוע היא מעמיסה גם את הגיטרה האהובה שלה המכוננה "אדל". לאחר תאונה קלה בה היא נופלת מהקטנוע בגלל חוסר זהירות, היא מגיעה למנזר הנמצא בשכונת עוני בגנט.

היא מתקבלת על ידי אם המנזר, פריורס (גריר גרסון) והנזירה הבכירה קלוני (אגנס מורהד). קלוני מקבלת אותה בפנים חמורות ולוקחת ממנה את הגיטרה אך אם המנזר מאפשרת לה להחזיק בה.

עד מהרה מתברר שאן יודעת לשיר יפה כשהיא מלווה עצמה בגיטרה. בייחוד מתרשם ממנה האח קלמנטי (ריקרדו מונטלבן), כומר המנזר שדואג לשיפוצו. אן מתחברת בעיקר לאחות מרי שחורת העור (חואניטה מור) שמדריכה אותה בעבודה.

הנזירות משחקות עם ילדי השכונה בחצר ואן מתחברת לילד דומיניק ארליאן (ריקי קורדל) היתום מאם. היא מבקרת בביתו ונפגשת עם אחותו ניקול (קתרין רוס) ומוצאת צילומים חושפניים שלה. באותו רגע מגיע האבא השיכור (מייקל פייט), רואה את הצילומים ומשליך את אן מהדירה.

האב קלמנטי מתרשם משיריה של אן ויוצר קשר עם חברת "פרימוורה" להפקת תקליטים. אן פוגשת שם את המנהל רוברט ז'ראר (צ'אד אוורט) ומתברר ששניהם היו תלמידים בקונסרבטואר של פריז. רוברט רוצה לחדש את יחסיהם אך היא אומרת לו שכעת חייה מוקדשים למנזר.

התקליט מצליח ומתפרסם בכל העולם. אד סאליבן מגיע לגנט כדי לצלם את אן והנזירות בשיר "דומיניק". האם פריורס מסכימה לכך תמורת קניית ג'יפ שיעזור למשלחת לאפריקה.

כעת אן מפורסמת בכל העולם. כאשר דומיניק נפגע בתאונת דרכים ומאושפז היא הולכת לכנסייה ומבקשת מאלוהים כי יבריא את דומיניק ובתמורה היא תוותר על הנגינה. דומיניק מבריא והאב מחליט להעביר את משפחתו לכפר, לסביבה יותר נעימה. אן נפרדת מהם ונותנת את הגיטרה במתנה לניקול.

לבסוף היא נשלחת לאפריקה עם האחות מרי והן עוברות מכפר לכפר עם הג'יפ שעליו כתוב "דומיניק", ומחסנות ילדים.

## צוות השחקנים

| שם השחקן/ית | שם הדמות | הערות |
| --- | --- | --- |
| דבי ריינולדס | האחות אן | נזירה |
| גריר גרסון | האם פריורס | ראשת המנזר |
| אגנס מורהד | האחות קלוני | נזירה |
| חואניטה מור | האחות מרי | נזירה |
| ריקרדו מונטלבן | האב קלמנטי | כומר |
| אד סאליבן |  | בתפקיד עצמו |
| צ'אד אוורט | רוברט ז'ראר | מפיק תקליטים |
| ריקי קורדל | דומיניק ארליאן | ילד |
| קתרין רוס | ניקול ארליאן | אחותו של דומיניק |
| מייקל פייט | מר ארליאן | אבא של דומיניק |

## קישורים חיצוניים

* "הנזירה המזמרת", במסד הנתונים הקולנועיים IMDb (באנגלית)
* "הנזירה המזמרת", באתר AllMovie (באנגלית)
* "הנזירה המזמרת", באתר Rotten Tomatoes (באנגלית)
* "הנזירה המזמרת", במסד הנתונים הקולנועיים KinoPoisk (ברוסית)
* קדימון לנזירה המזמרת, באתר יוטיוב
* דבי ריינולדס שרה "דומיניק" לתוכניתו של אד סאליבן, באתר יוטיוב
* דבי ריינולדס שרה ""האח ג'ון", באתר יוטיוב
* כל שירי הסרט "הנזירה המזמרת", באתר יוטיוב